da da da nn en et da da da de da nn da da da da da da da da da da es da da da da da da da da en en de da de de da sv da fr da
Dødsulykker og vild kørsel: I denne uge holder politiet særligt øje med disse trafikanter
Vi bruger cookies til at huske dine indstillinger og give dig den bedst mulige oplevelse på sitet.
Nyheder Skrevet af Christian Granhøj Skouboe | 20.01.20 | 09:45
Politet under en hastighedskontrol. Foto: Rådet for Sikker Trafik
Cyklister og knallertførere udgør både en fare for dem selv og de øvrige trafikanter, hvis ikke de følger færdselsdaloven. Politiet holder derfor et ekstra vågent øje med netop cyklister og knallertførere i uge 4.
Bløde trafikanter udgør en betydelig del af de dræbte og tilskadekomne i trafikken, og de er mere udsat for alvorlige skader, når de er involveret i trafikulykker.
I 2018 blev 28 cyklister og 10 knallertførere dræbt i trafikken, hvor yderligere 921 cyklister og 269 knallertførere kom til skade. I en del af ulykkerne var risikobetonet adfærd hos cyklister og knallertkørere en medvirkende årsag. Det fortæller Rigspolitiet i en pressemeddelelse.
Derfor gennemfører politiet i perioden 20. januar til 26. januar 2020 en målrettet indsats mod cyklister og knallertkørere.
Hvis knallerter kører for stærkt, udgør det en væsentlig risiko for føreren selv og for medtrafikanterne. Samtidig skaber høj hastighed ofte utryghed for cyklister og gående på cykelstier og gangstier, hvor støjgener også er en faktor, som er til irritation for omkringboende.
Hvorfor indsats mod cyklister og knallerter?
Bløde trafikanter er mere udsat for alvorlige skader eller død i ulykker.
Nogle cyklister og knallertkørere kører over for rødt lys, kører på fortove i fodgængerfelter og tager ikke hensyn til andre trafikanter.
Ulovlige knallerter udgør en væsentlig risiko for føreren selv og andre .
Ulovlige knallerter skaber utryghed på gangstier i boligområder, hvor beboerne også generes af støj.
Del på Facebook Twitter E-mail
Lokal vinbar og cafe åbner for nye muligheder i Kolding Midtby med nyt orangeri
Femdobbelt gazellevinder overtager konkurrent og øger vækstambitionerne yderligere
DMI med opsigtsvækkende melding: Ikke set i årevis
Plovfuren: Populær smutvej påvirket af vejarbejde
Advarsel til ældre borgere: Tricktyve på spil i Vejle og Kolding
Dansk landsdel særligt ramt af mere smitsom corona-variant
Kø på motorvej: Lastbil væltet
© Media Group Denmark ApS